Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A Polgári Törvénykönyvrõl szóló 1959. évi IV. törvény (a továbbiakban: Ptk.) 12/A. § (2) bekezdése szerint
Paragraph Index: 763

(1) bek.]. A Ptk. az állampolgárok és szervezetek vagyoni és „egyes személyes viszonyait” szabályozza [1.§ (1) bek.]. A Ptk. által szabályozott személyes viszonyok körében vannak olyan jognyilatkozatok, amelyeket az érintett csak személyesen tehet meg. Álláspontunk szerint – tekintettel a Nektv. rendelkezésére is – ilyennek tekintendõ az identitás szabad vállalása és kinyilvánítása, mely mindenkinek „kizárólagos és elidegeníthetetlen joga”. A szabad identitásvállalás tehát olyan kisebbségi népcsoporthoz való tartozást kifejezõ alapvetõ emberi jog, amelynek kinyilvánítását csak törvény – kivételesen és indokolható módon – írhatja elõ. [Ilyen elõírást tartalmaz pl. a Nektv. 43. § (4) bekezdése, amelynek értelmében „egyazon kisebbséghez tartozó nyolc tanuló szülõjének vagy törvényes képviselõjének” a nyilatkozata szükséges ahhoz, hogy kisebbségi osztály vagy tanulócsoport indítására kerüljön sor. Ebben az esetben tehát az identitás kérdésében való nyilatkozás a joggyakorlás feltétele.] Valamely kisebbséghez tartozás (származás) lényege nem az ennek kinyilvánításáról szóló, azt igazoló (jog)nyilatkozat – mint személyes/különleges adat –, hanem a kisebbségi lét egyénként és közösség tagjaként történõ megõrzése, fenntartása. Ennek megfelelõen álláspontunk szerint az örökbe adó szülõnek – mint törvényes képviselõnek – az örökbe adandó kiskorú gyermek származásáról szóló nyilatkozata jogilag egyébként sem releváns. Mindezek mellett még ha a törvényes képviselõnek lenne is joga nyilatkozni a gyermek származásáról, a nemzeti és etnikai kisebbségi jogok országgyûlési biztosa és az adatvédelmi biztos az úgynevezett „származási igazolások” problémakörével kapcsolatban 1998. október 19-én kiadott közös ajánlásában hangsúlyozta, hogy a származásról semmiféle állami szervnek nem lehet hivatalos tudomása, nyilvántartása. Az örökbe adó törvényes képviselõnek a gyermek származására vonatkozó nyilatkozata – mint a gyermek személyes adata és annak kezelése – ellentétes az Avtv. egyik lényeges alapelvével, a célhoz kötött adatkezelés követelményével is. Eszerint személyes adatot kezelni csak meghatározott célból, jog gyakorlása és kötelezettség teljesítése érdekében lehet. Csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig (Avtv. 5. §, 6. §). Semmiféle alkotmányos indoka nincs annak, hogy az adatkezelés céljának megvalósulása érdekében a gyermek származására és vallására vonatkozó adatokat a gyermekrõl lemondó szülõ nyilatkozata alapján nyilvántartsanak. A kifogásolt adatok nyilvántartása és kiadása az örökbe fogadó szülõ tájékoztatásához, választásához nem elengedhetetlen. Az örökbefogadáskor az örökbe fogadni kívánt gyermek kiválasztásakor nem az adatkezelési mûveleteké a döntõ szerep, a gyermek ekkor már nem „kartoték-adat”, az örökbe fogadó szülõk döntésüket a személyes kapcsolat alapján hozzák meg, azt nem befolyásolhatja a korábbi szülõ (törvényes képviselõ) nyilatkozata a gyermek származásáról, vallásáról. A célhoz kötöttség elve hiányát erõsíti az is, hogy az örökbe fogadó szülõnek mindaddig, amíg hatósági eljárás keretében meg nem vizsgálták az örökbefogadásra való alkalmasságát és engedélyezhetõségét, a gyermek személyes (köztük különleges) adatairól való tájékoztatás a gyermek jogait is sértheti. Az Alkotmány 67. § (2) bekezdése szerint a szülõket megilleti az a jog, hogy gyermekeik nevelését megválasszák. Ennek része az, hogy lelkiismereti választásuk szerint egyházi vagy állami – és ezen belül nemzetiségi – iskolába járathatják gyermeküket. A lelkiismereti és vallásszabadságról, valamint az egyházakról szóló 1990. évi IV. törvény 5. §-a ennek megfelelõen hangsúlyozza, hogy „a szülõnek, gyámnak joga van ahhoz, hogy a kiskorú gyermek erkölcsi és vallási nevelésérõl döntsön, és arról megfelelõen gondoskodjék”.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes